| *Salvelinus umbla* |
| --- |
| ***Salvelinus umbla***. Lamina de 1916 |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Actinopterygii |
| Orde: | Salmoniformes |
| Familia: | Salmonidae |
| Subfamilia: | Salmoninae |
| Xénero: | *Salvelinus* |
| Especie: | ***S. umbla*** |

 |
| Nome binomial |
| ***Salvelinus umbla***(Linnaeus, 1758) |
| Sinonimia |
| *Véxase o texto* |

***Salvelinus umbla*** xuvenil  
no *Acquario Civico* de Milán
*Salvelinus umbla* no *Universeum Science Park*, Gotemburgo (Suecia)
***Salvelinus umbla*** é unha especie de peixes osteíctios da orde dos salmoniformes, familia dos salmónidos, subfamilia dos salmoninos, unha das numerosas comprendidas no xénero *Salvelinus*, da que é a súa especie tipo.

Taxonomía
---------

### Descrición

A especie foi descrita en 1758 por Linneo na 10ª edición do seu *Systema Naturae*, baixo o nome de *Salmo ulma*.

### Sinónimos

Ademais de polo seu nome actualmente válido, a especie coñecuese tamén polos sinónimos:

* *Salmo costatus* Gronow, 1854
* *Salmo distichus* Heckel, 1851
* *Salmo monostichus* Heckel, 1851
* *Salmo pallidus* Nilsson, 1832
* *Salmo salmarinus* Linnaeus, 1758
* *Salmo salvelinus* Linnaeus, 1758
* *Salmo salvelinus carneus* Fitzinger, 1832
* *Salmo salvelinus marsilii* Fitzinger, 1832
* *Salmo schrankii* Heckel & Kner, 1858
* *Salmo umbla* Linnaeus, 1758 (protónimo)
* *Salvelinus salvelinus* (Linnaeus, 1758)

Catacterísticas
---------------

Cun tamaño máximo de 75,0 cm, distínguese dos seus conxéneres de Europa central polos seguintes caracteres:

* Fociño cónico.
* Boca de terminal a subterminal.
* Maxilar inferior non incluído nosuperior.
* De 25 a 31 branquias.
* Flancos de cor marró verdosa con manchas avermelladas, ventre de amarelado a alaranxado ou avermellado.
* Aletas de cor de vermello a alaranxada, coas marxes brancas.

Distribución
------------

É unha especie europea de augas doces temperadas bentopeláxica que habita entre os 48° e os 45° N, e os 5° e os 11° L, que se encontra nos lagos alpinos e subalpinos de Italia (Trentino-Tirol do Sur), Francia (lago de Bourget), Suíza, Alemaña e Austria. Introducido en numerosos lagos de grande altitude; por exemplo, en Suecia.

Poboación
---------

Nalgúns lagos extiguiuse (por exemplo, no Mondsee) e, en moitos casos, repoboouse noutros lagos. Nalgúns lagos estase recuperando (por exemplo, no de Constanza onde estaba case extinguido, ou no Léman). Nalgúns lagos a poboación sempre estivo sa (por exemplo, no Grundl e non Konigsee). En xeral, houbo un colapso poboacional nos anos 1970 e hoxe en día a poboación estase recuperando.

Bioloxía
--------

Habita en lagos profundos en vales de orixe glaciar e lagos de grande altitude. Aliméntase de crustáceos, insectos e fauna bentónica; algúns individuos desenvólvense como grandes piscívoros, cunha morfoloxía distinta.{{sfn|Kottelat|Freyhof|2007} Desova por primeira vez aos 2-3 anos de idade, sobre fondos de seixos e pedras en pendentes pronunciadas, a profundidades de 30 a 120 m.

Ameazas
-------

A principal ameaza para a especie foi a eutrofización que se produciu nos anos 1960 e 1970. Por outra parte, a destrución do seu hábitat tamén é unha ameaza local.

Estado de conservación
----------------------

A Unión Internacional para a Conservación da Natureza e dos Recursos Naturais, considerando que a especie atópase en moitos lagos alpinos e subalpinos de Francia, Suíza, Alemaña, Italia e Austria, e aínda que en moitos lagos a súa poboación diminuíu moito debido á eutrofización nos anos 1960 e 1970, e extinguiuse nalgúns lugares, e que nalgúns destes lagos as poboacións só se manteñen mediante programas de repoboación por traslados de espécimes doutros lagos, en xeral, a poboación está a recuperarse e só está ameazada localmente pola destrución do hábitat, polo que cualifica o seu status como *LC* (poico preocuipante).

Notas
-----

1. 1 2 3 4 5 6 7 8  Freyhof, J. & Kottelat, M. (2008): *Salvelinus umbla* na *Lista vermella* da UICN. Versión 2021-3. Consultada o 8 de marzo de 2022.
2. 1 2 3  *Salvelinus umbla* (Linnaeus, 1758) no WoRMS. Consultado o 8 de marzo de 2022.
3. 1 2 3  *Salvelinus umbla* (Linnaeus, 1758) no GBIF. Consultado o 8 de marzo de 2022.
4. ↑  *Salvelinus umbla* (Linnaeus, 1758) no BioLib. Consultado o 8 de marzo de 2022.
5. 1 2 3  Kottelat & Freyhof 2007.
6. ↑  FishBase.
7. ↑  Kullander, S. O. (1999): *Swedish fishes: checklist of Swedish fishes*. Estocolmo: Swedish Museum of Natural History.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Salvelinus umbla*** |

|  |  |
| --- | --- |
|  | Wikispecies posúe unha páxina sobre:  ***Salvelinus umbla*** |

### Bibliografía

* Kottelat, M. & Freyhof, J. (2007): *Handbook of European Freshwater Fishes*. Cornol, Xura, Suíza: Publications Kottelat. ISBN 978-2-8399-0298-4.
* Nelson, J. (2006): *Fishes of the World*, 4ª edición. Nova York: John Wiley and Sons. ISBN 978-0-4712-5031-9.

### Outros artigos

* Salmoniformes
* Salmónidos
* Salmoninos
* *Salvelinus*

|  |  |
| --- | --- |
| Control de autoridades | 
* Wd: Q2857855
* MAG: 2779834594

 |

|  |  |
| --- | --- |
| Identificadores taxonómicos | 
* Dyntaxa: 232225
* EOL: 1156860
* EUNIS: 10394
* FE: 304772
* FE-New: ID
* FishBase: 49369
* GBIF: 2351259
* iNaturalist: 111999
* IRMNG: 10575808
* ITIS: 623550
* IUCN: 135426
* NCBI: 1003834
* TAXREF: 67837
* WoRMS: 1023059

 |

|  |  |
| --- | --- |
| Identificadores | 
* UMLS: C3902443

 |